Promisiunea lui Ciucă, respectată. Capela de la Parlament este sfințită astăzi
- Antonia Hendrik
- 25 martie 2024, 15:23
Promisiunea lui Nicolae Ciucă a fost îndeplinită. Capela de la Parlament este sfințită astăzi. Liderul PNL va participa la sfințirea spațiului de rugăciune de către Patriarhul Daniel.
La evenimentul de luni vor participa prim-ministrul Marcel Ciolacu, preşedintele Senatului, Nicolae Ciucă, şi preşedintele interimar al Camerei Deputaţilor, Alfred Simonis.
Promisiunea lui Ciucă, respectată. Capela de la Parlament este sfințită astăzi
Primul spațiu de rugăciune din Palatul Parlamentului, promisiunea președintelui Senatului, Nicolae Ciucă, este sfințit astăzi. Acesta va participa la sfințirea spațiului de rugăciune de către Patriarhul Daniel, împreună cu Marcel Ciolacu, Alfred Simonis, membri ai Guvernului, parlamentari, precum şi conducători ai unor instituţii centrale şi ai cultelor religioase.
Spațiu de rugăciune pentru parlamentari și vizitatori, capela de la Parlament este sfințită astăzi
Capela a fost o promisiune a fostului premier al României. Nicolae Ciucă a mai ridicat capele și în teatrele de operațiuni
"Astăzi, la Conferința organizată de Grupul de Rugăciune al Parlamentului, am promis că voi sprijini ideea de a crea o capelă în clădirea Legislativului. Modelul de leadership creștin, vizibil în Europa, a influențat major toate aspectele dezvoltării celulelor sociale.
Educație și cultură, organizare administrativă și chiar militară, dezvoltare economică și evoluție socială, toate s-au organizat, concentric, în jurul lăcașului de cult", a declarat președintele Senatului și al PNL în octombrie anul trecut.
Promisiunea lui Nicolae Ciucă a fost îndeplinită. Sursa foto: Facebook
Promisiunea liderului PNL, respectată
Este binecunoscut și faptul că, în misiunile pe care le-a condus ca general în afara țării, Nicolae Ciucă a construit lăcașe de rugăciune alături de camarazii săi. Capela construită în Afganistan de Nicolae Ciucă și echipa sa a fost adusă la Craiova, unde funcționează și acum.
Capela de la Parlament este, așadar, o promisiune pe care Nicolae Ciucă și-a respectat-o. Acesta va participa la sfințirea spațiului de rugăciune de către Patriarhul Daniel, împreună cu Marcel Ciolacu, Alfred Simonis, membri ai Guvernului, parlamentari, precum şi conducători ai unor instituţii centrale şi ai cultelor religioase.
Capela se găsește în Palatul Parlamentului, la nivelul P, în zona intrării oficiale C1, și va purta hramul Sfântul Apostol Andrei, Ocrotitorul României. Acest loc de rugăciune va fi deschis atât parlamentarilor, cât și vizitatorilor.